BASES CONCURSO LITERARIO

**“MULLERES QUE INSPIRAN”**

1ª.- As presentes bases teñen por obxecto regular a convocatoria do concurso literario **“MULLERES QUE INSPIRAN”.**

2ª.- **Participantes e premios.**

Poderá participar calquera persoa de 18 anos en adiante.

Haberá tres premios, que consistirá nun vale para libros.

1º Premio: Vale de 300 euros

2º Premio: Vale de 200 euros

3º Premio: Vale de 100 euros.

3ª.- **Presentación.**

A obra literaria presentada deberá ser un relato curto relacionado coa muller e facer una pequena referencia a unha ou varias das mulleres da exposición “Historias de amor”, situada na Carballeira de Santa Lucía.

Terá unha extensión máxima de dous folios **escritos en Arial 12 con marxe de 2 cm. e interlineado 1,5.**

4ª.- Será condición indispensable que os traballos sexan orixinais e inéditos, do que o autor se fai responsable coa mera presentación do traballo, certificando nese momento que os traballos non teñen restricións de uso.

**5ª. – A obra debe presentarse sen sinatura de autor/a,** que limitará a súa identificación a un lema ou ao título da peza. Debe acompañarse dun sobre pechado no que se reflexe a mesma identificación, cos seguintes datos: nome e apelidos, D.N.I., enderezo, teléfono e correo electrónico.

**6ª.- Prazo: os orixinais poderán presentarse ata o 31 de maio ás** 21:00 na Biblioteca Municipal ou por correo postal no seguinte enderezo: Casa de Cultura A.D.R. Castelao, Rúa 3 nº 13 Santa Lucía, 36660 Moraña.

**7ª.**–**Os premiados serán elixidos** mediante valoración dun xurado cualificado designado polo Concello.

**8ª.**–Todas as obras presentadase os seus dereitos pasarán a ser propiedade do Concello de Moraña. De presentarse 10 ou máis pezas, estas serán reproducidas nun libro que se presentará no mes de novembro no marco das actividades contra a violencia de xénero.

**9ª.**–**A Organización resérvase o dereito** a deixar baleiros os premios, así como a rexeitar para concurso calquera obra que non se axuste ás presentes bases. As súas decisións serán inapelables.

10ª.- A participación neste procedemento implica a aceptación total das súas bases.